Diari Oficial de la Generalitat Valenciana


Sumari del DOGV 9888, del 09-07-2024 (2024/6493)

RESOLUCIÓ de 17 de juny de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de Fe Pardo Llorens per la Generalitat. ABI 62/2023.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6493


Organisme emissor
:   Conselleria de Hacienda, Economía y Administración Pública

Tipus de document
:   Resolució

RESOLUCIÓ de 17 de juny de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de Fe Pardo Llorens per la Generalitat. ABI 62/2023. [2024/6493]  
  
Antecedents de fet  
Mitjançant ofici presentat en esta administració pública pel Jutjat de Primera Instància núm. 27 de València, del procediment d'execució de títols judicials 251/2018-5, es comunica la defunció de Fe Pardo Llorens, soltera i sense fills, ja que han renunciat a l'herència les persones cridades a succeir. No obstant això, s'indica l'existència d'un compte de consignacions amb la quantitat de 55.406 €.  
No aportant documentació personal de la causant, a requeriment d'esta direcció general, adjunta certificat de defunció, constant data de defunció el 27 de novembre de 2016 i testament en el qual designa hereu de tots els seus béns el seu germà, amb dret de substitució vulgar en favor dels seus descendents.  
És necessària la renúncia de les persones cridades a succeir, es fa un nou requeriment al jutjat de referència per a l'aportació d'estes.  
  
Una vegada rebudes i acreditat l'empadronament de la causant a l'Ajuntament de València, i com que no es coneixen, en principi, més persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestat.  
Amb data 24 d'agost de 2023, es dicta pel director general de Patrimoni acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Fe Pardo Llorens, es publica en el Diari Oficial de la Generalitat Valenciana el 2 d'octubre de 2023 i s'exposa en el tauler d'edictes de l'Ajuntament d'Alzira del 27 de setembre al 26 d'octubre de 2023 i en l'Ajuntament de València del 26 de setembre de 2023 al 27 d'octubre de 2023.  
Investigat el cabal relicte, amb data 29 de maig de 2024, es trasllada a l'Advocacia General de la Generalitat una proposta de resolució d'acceptació, a l'efecte que emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 4 de juny de 2024, es rep informe de l'Advocacia General de la Generalitat considerant que s'ha seguit la tramitació prevista en el Decret 20/2019 quant al termini de resolució establit en l'article 6.1 del citat decret.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Declarar la Generalitat hereua de Fe Pardo Llorens i adjudicar-se els béns i drets de l'herència, seguint les recomanacions de l'informe de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels següents béns:  
- Compte de consignacions en el Jutjat de Primera Instància núm. 27 de València amb la quantitat de 55.406 €.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'esta conselleria.  
  
Quart  
Procedir a la presa de possessió dels béns i drets de la causant, així com a la seua administració i conservació.  
  
Quint  
Notificar esta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
Sext  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i els gastos pagats o per pagar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que establix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar des de l'endemà de la recepció d'esta notificació.  
  
Si, després d'haver transcorregut tres mesos des de l'endemà de la interposició del recurs d'alçada, no s'ha resolt, podrà entendre's que ha sigut desestimat i interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjuí que puga exercitar-se qualsevol altre recurs o acció que s'estime procedent.  
  
València, 17 de juny de 2024.- El director general de Patrimoni: Antonio Joaquín Woodward Poch.